open-index/open-wikipedia-markdown huggingface dataset:
אוליגוקיפוס

**אוליגוקיפוס** (שם מדעי: *Oligokyphus*; משמעות השם: "חיה מעוקלת קטנה") הוא סוג של דמוי-יונק מתת-סדרת הקיינודונטיים, אשר התקיים במהלך סוף הטריאס והיורה התחתון. סוג זה הוגדר לראשונה ב-1922 בממצאים בתצורת קיינטה  באריזונה. ממצאים נוספים התגלו בגרמניה, בריטניה וסין. בסוג נכללים 4 מינים.

## מאפיינים
דמוי-יונק זה היה אוכל צמחים על פי מבנה לסתותיו ושיניו והוא דמה מאוד ליונק אמיתי למעט כמה הבדלים בעצמות הגולגולת. הוא הגיע לאורך של 50 סנטימטרים בממוצע ודמה במראהו לסמור גמיש ומוארך. השיניים שלו הכילו בליטות מהלסת העליונה והתחתונה שיחד עוצבו לחתוך בעוצמה יחסית. עם זאת הוא ניזון מצמחייה והשיניים לא היו ארוכות וחדות בצורתם ורובם נעו לאורך הלסת בדומה ללסתות סוסים או פרות, אך בקדמת הלסת היו חותכות גדולות דומות לאלה של בונה. הצוואר ומפרקי הלסת היו גמישים והרגליים קצרות. ייתכן שהוא כוסה בפרווה או בשיער גס.

מעריכים שהוא התקיים בדומה למכרסם או ארנבת מודרנית וחי תחת שליטת זוחלים גדולים כמו דינוזאורים טורפים או דמויי-תנינאים. ככל הנראה הוא נכחד עם שגשוגם של צמחים בעלי פרחים, שהיו קשים מדי לעיכול עבורו.

## קישורים חיצוניים

קטגוריה:קיינודונטיים
קטגוריה:בעלי חיים שחיו בטריאס עליון באמריקה הצפונית
קטגוריה:בעלי חיים שחיו בטריאס עליון באסיה
קטגוריה:בעלי חיים שחיו ביורה תחתון באירופה
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1922
זהריר

[ממוזער|250px|[זהריר הדור]]
[ממוזער|250px|[זהריר הקשת הירוק]]
**זהריר** (שם מדעי: *Lamprotornis*) הוא סוג של עופות ממשפחת הזרזיריים, הבולטים בצבעיהם הססגוניים והבוהקים. בית גידולם הוא  אפריקה שמדרום לסהרה, אך הם התפשטו כמינים פולשים גם למקומות אחרים. הסוג הוגדר ב-1820 על ידי הזואולוג ההולנדי קונרד יאקוב טמינק.

צבעיו העזים והבוהקים של הזהריר, בייחוד גוני הכחול או הירוק בחלקי הגוף העליונים, מקורם בגרנולות מלנין חלולות המסודרות בשכבה אחת מעל סריגי הנוצה. סידור ייחודי זה הוביל להעברת מספר מינים מהסוג *Spreo* לסוג זהריר, מאחר שגם להם מאפיין ייחודי זה. החלקים התחתונים של הזהריר לא בוהקים אך עדין צבעוניים, בגווני כחול, סגול, ירוק או כתום-חום. לרוב מיני הזהריר יש קשתיות עין צבעוניות בגווני צהוב או אדום ולחלקם יש נוצות זנב ארוכות.

הזהרירים מצויים במגוון בתי גידול, מיערות, שטחים פתוחים וגינות. הם מקננים בחורים בעצים (הן טבעיים והן כאלה שבנו עופות אחרים דוגמת נקר) והן במבנים מעשה ידי אדם. רוב המינים חיים בלהקות למעט בעונת הרבייה. הזהרירים הם אוכלי כל וניזונים על גבי הקרקע (גרגירים, זרעים ופרוקי-רגליים) אך לעיתים גם מפירות הגדלים על עצים.

## מינים

בסוג **זהריר** ידועים כיום כ-23 מינים:
* זהריר הדור (*Lamprotornis superbus*) - פולש בישראל
* זהריר הכף (*Lamprotornis nitens*)
* זהריר הקשת או "זהריר ירוק" (*Lamprotornis iris*)
* זהריר סגול (* Lamprotornis purpureus*)
* זהריר ארוך-זנב (*Lamprotornis caudatus*)
* *Lamprotornis chalybaeus*
* *Lamprotornis chloropterus*
* *Lamprotornis chalcurus*
* *Lamprotornis elisabeth*
* *Lamprotornis splendidus*
* *Lamprotornis ornatus*
* *Lamprotornis purpuroptera*
* *Lamprotornis regius*
* *Lamprotornis mevesii*
* *Lamprotornis australis*
* *Lamprotornis acuticaudus*
* זרזיר הילדברנדט (*Lamprotornis hildebrandti*)
* *Lamprotornis shelleyi*
* *Lamprotornis pulcher*
* *Lamprotornis unicolor*
* *Lamprotornis fischeri*
* *Lamprotornis bicolor*
* *Lamprotornis albicapillus*

## קישורים חיצוניים

קטגוריה:בעלי חיים שתוארו ב-1820
קטגוריה:זרזיריים
קטגוריה:טקסונים שתוארו בידי קונרד יאקוב טמינק
קרטיי (כדורגל)

**קרטיי** (בצרפתית: **Union Sportive Créteil-Lusitanos Football**; מילולית: "איגוד הספורט קרטיי") הוא מועדון כדורגל צרפתי מהעיר בעלת אותו שם. בעונת 2013/14 שיחק בליגה 2, הליגה השנייה בחשיבותה בצרפת.

המועדון הוקם בשנת 1936 והוא מקיים את משחקי בית באצטדיון דומיניק דובאשל, שמכיל 12,150 צופים. קרטיי מעולם לא השתתפה בליגה 1 והתוצאה הטובה ביותר של המועדון בליגה 2 היא מקום 8 בעונת 2005/06.

במאי 2019 המועדון העפיל ל, אחרי שהתמודדה במשך עונה אחת בנאסיונל 2, שהיא הליגה החובבנית בצרפת.
## אצטדיון הקבוצה
הקבוצה מארחת את משחקיה באצטדיון דומיניק דובאשל (Stade Dominique Duvauchelle), אצטדיון רב-תכליתי בקרטיי, צרפת. נקרא על שם עיתונאי ספורט מקומי שמת זמן קצר לפני חניכת האצטדיון. הוא משמש כיום בעיקר למשחקי כדורגל והוא האצטדיון הביתי של קרטיי. האצטדיון נבנה עם קיבולת מקורית של כ-6,000. זו הוגדלה לכדי 12,150 איש בפברואר 2006.
450px|ממוזער|מרכז

## תארים
*גביע פריז: 1998

## קישורים חיצוניים

*  

קטגוריה:קבוצות כדורגל צרפתיות
אגם ביוור (מונטריאול)

**אגם ביוור** (באנגלית: **Beaver Lake** ; בצרפתית: **Lac aux Castors**) הוא אגם מלאכותי בפארק מונטריאול, שנחפר בשנת 1938 במיקום של ביצה לשעבר בראש הר רויאל, בעיר מונטריאול, בפרובינציית קוויבק, שבקנדה.

אזור האגם הוא אתר נופש ופנאי, והאגם הוא אחד מאתרי התיירות הידועים של מונטריאול, הן בחודשי הקיץ, והן בחודשי החורף.

האגם תוכנן על ידי האדריכל פרדריק טוד.

האגם נקרא על שמו של סכר בונה שהתגלה באתר במהלך העבודות.

## תיאור האגם

אורכו של האגם 200 מטרים ורוחבו 150 מטרים. צורתו של האגם - תלתן ארבע-עלי.

סביב האגם מסלול הליכה פופולרי.

## היסטוריה
### תצלומים היסטוריים


תמונה:Park. Beaver Lake BAnQ P48S1P02985.jpg|פועלים בונים את האגם בשנת 1938
תמונה:Snow Picture. Skating on Beaver Lake BAnQ P48S1P05794.jpg|החלקה על הקרח על האגם בשנת 1940
תמונה:Views. Beaver Lake BAnQ P48S1P12614.jpg|מטיילים סביב האגם בשנת 1945
תמונה:Views. Beaver Lake BAnQ P48S1P12612.jpg|ברווזים עומדים על רפסודה על האגם בשנת 1945


### אתר נופש ופנאי

בעבר שימש האגם בחודשי החורף, עת שהאגם היה קפוא להחלקה על הקרח; מנהג זה פסק בשנת 2017, בשל התחממות כדור הארץ והעלייה בטמפרטורות, שגרמו להפשרת האגם.

מאז, בחודשי החורף, מוקמת זירת החלקה מלאכותית בסמוך לאגם למטרה זו, ששטחה 2,500 מ"ר. הזירה נחשבת לזירת ההחלקה הפופולרית והטובה במונטריאול.

סביב האגם משטחי דשא המשמשים לפנאי ונופש בחודשי הקיץ.

## ביתן אגם ביוור
ממוזער|הביתן אגם ביוור

**ביתן אגם ביוור** (באנגלית: **The Beaver Lake pavilion**; בצרפתית: **Pavillon du lac aux Castors**) נבנה בין השנים 1956–1958 ונפתח לציבור בשנת 1961. הביתן ממוקם ממערב לאגם.

הביתן נפתח לציבור בשנת 1961.

הביתם תוכנן על ידי האדריכלים הייזן סיס (Hazen Sise) ו-גי דסבארה (Guy Desbarats); בעת שנבנה הביתן הוא נחשב לאחד המבנים המודרניים ביותר והחדשניים ביותר במונטריאול - בשל צורת גגו, והחזית עם שלושת חלונותיו הגדולים.
המבנה שופץ בין השנים 2005–2007.

בביתן מצויה מסעדה בשם "הביתן" (באנגלית: The Pavilion; בצרפתית: Le Pavillon).

בשנת 2007 איגוד האדריכלים של קוויבק (באנגלית: Order of Architects of Quebec; בצרפתית: Ordre des architectes du Québec) העניק לאדריכלים פיירינה סייה (Pierina Saia) וריאל פול (Réal Paul) ולעיר מונטריאול ציון לשבח על שימור המבנה.

## קישורים חיצוניים

* אתר רשמי של פארק מונטריאול 
* תצלומים היסטוריים של האגם כשהוא משמש להחלקה בחורף
* 
* 

## הערות שוליים

ביוור
ביוור
ביוור
יחסי הרשות הפלסטינית – קוריאה הצפונית

**יחסי הרשות הפלסטינית–קוריאה הצפונית** הם יחסים הדו-צדדיים בין הרשות הפלסטינית לבין קוריאה הצפונית. קוריאה הצפונית מכירה בכל שטחה של מדינת ישראל (אשר נמצאת בסכסוך ארוך שנים עם הפלסטינים) כפלסטין, למעט רמת הגולן, המחשיבה כחלק מסוריה.

## היסטוריה
היחסים בין קוריאה הצפונית לאש"ף נוצרו עוד בשנת 1966. קים איל-סונג ויאסר ערפאת ניהלו מערכת יחסים קרובה, ובקוריאה הצפונית העמידו סיוע לפלסטינים. הסיוע לפלסטינים בשנות ה-70 כלל אספקת נשק וציוד צבאי. קוריאה הצפונית סייעה לסיעות שמאל ומהפכניות במזרח התיכון, כמו החזית העממית לשחרור פלסטין והחזית הדמוקרטית לשחרור פלסטין. האספקה נשמרה לפני הרפורמות של גורבצ'וב בברית המועצות ושיאופינג בסין בשנות ה-80.

לאחר התפרקות ברית המועצות, קטנה השתתפותה של קוריאה הצפונית בסכסוך הישראלי-פלסטיני והיא עברה מ"ייצוא המהפכה הקומוניסטית" לפרגמטיזם. קוריאה הצפונית ממשיכה לתמוך בפלסטינים ולגנות את פעולותיה של ישראל. במהלך מבצע עופרת יצוקה, קוריאה הצפונית גינתה בחריפות את פעולות ישראל. דובר משרד החוץ גינה את הריגתם של אזרחים לא חמושים וכינה זאת פשע נגד האנושות, כמו גם איום על תהליך השלום במזרח התיכון. בדבריו בעצרת הכללית של האו"ם נציג הקבע בקוריאה הצפונית הצהיר כי מדינתו "תומכת במלואם במאבק הפלסטיני לגירוש תוקפנים ישראלים משטחם והשבת זכותם להגדרה עצמית".

שר החוץ של צפון קוריאה אמר כי ההשתלטות על המשט לעזה ב-2010 היא "פשע נגד האנושות" שמובילה ארצות הברית. קוריאה הצפונית טוענת גם כי תומכת באופן מלא בזכות להגדרה עצמית של הערבים הפלסטינים.

ב-15 ביולי 2014, במהלך מבצע צוק איתן, הצהיר משרד החוץ הצפון-קוריאני: "אנו מגנים במרירות את הריגתם האכזרית על ידי ישראל של פלסטינים רבים חסרי הגנה כתוצאה מהתקפות צבאיות חסרות הבחנה על אזורי מגורים שלווים פלסטינים, מכיוון שהם פשעים בלתי נסלחים נגד האנושות".

## הערות שוליים

קטגוריה:ערכים ללא קטגוריות פיזיות - יחסי חוץ
חתול שטות

**חתול שטות** (באנגלית: **Rubbish, King of the Jumble**; בתרגום חופשי לעברית: "רוביש, מלך הזבל") היא סדרת הנפשה בריטית לילדים, שנוצרה ובוימה על ידי מארק טיילור. הסדרה נכתבה על ידי פמלה היקי ודניס מקקוי, אשר לקחו חלק גם בכתיבת חלק מהפרקים של סדרות הנפשה נוספות, ביניהן "עלילות טייני טון", "אגדות ברווזים" ו"מכסחי השדים - האמיתיים". הסדרה הופקה על ידי חברות ITV Wales & West ו-A Productions.

הסדרה שודרה לראשונה בבריטניה החל מ-29 ביוני 1993 עד 2 בספטמבר 1994 בערוץ ITV במסגרת רצועת השידור CITV. בישראל הסדרה שודרה בדיבוב עברי בטלוויזיה החינוכית הישראלית בשנת 1995. לסדרה הופקו שתי עונות הכוללת 26 פרקים באורך 10 דקות.

## תקציר העלילה
הסדרה מתמקדת בחתול שטות, חתול שגר בעליית גג של בית ישן. במהלך הסדרה, חתול שטות מנסה להשיג אוכל בדרכים שונות (שלרוב הן מתנהלות בצורה הדומה לפעולות של טרזן וג'יימס בונד) בתקווה שהחיות, האויבות שלו, לא יפריעו.

## דיבוב
בגרסת המקור של הסדרה, חתול שטות דובב על ידי אלכסיי סייל.

בגרסה העברית של הסדרה, חתול שטות דובב על ידי דור צויגנבום, כאשר במאית הדיבוב הייתה טלי סולגניק, והמפיקה הייתה חסיה ורטהיים. הקלטת הסדרה נעשתה באולפני זזה.

## ראו גם
* היתקליף (סדרת טלוויזיה, 1984)
* גארפילד (סדרת טלוויזיה)

## קישורים חיצוניים
* 

* 

## הערות שוליים

קטגוריה:הטלוויזיה החינוכית הישראלית - תוכניות רכש
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה בריטיות לילדים
קטגוריה:תוכניות טלוויזיה באנגלית
קטגוריה:ITV: תוכניות וסדרות
I Have a Little Dreidel

**I Have a Little Dreidel** (בעברית: **יש לי סביבון קטן**, ידוע גם בשם **The Dreidel Song** – "שיר הסביבון", או **Dreidel, Dreidel, Dreidel** – "סביבון, סביבון, סביבון") הוא שיר ילדים לחנוכה, הנפוץ בקרב יהודים בארצות דוברות אנגלית. השיר קיים גם בגרסה ביידיש וקרוי **איך בין אַ קלײנער דרײדל** (בעברית: "אני סביבון קטן"). השיר עוסק בהכנת סביבון ובמשחק בו.

## היסטוריה
מילות השיר באנגלית נכתבו על ידי שמואל גרוסמן והמלחין בגרסה זו הוא שמואל גולדפרב. השיר נכתב ב-1927. הגרסה היידית נכתבה והולחנה על ידי מִיכְל גלברט, אך בשם העט "בן ארן", כלומר "בן אהרון". קיימת שאלה מי אכן הלחין את השיר, שכן הלחן הן בגרסה האנגלית והן בגרסה היידית זהה לחלוטין.

המילים בשתי הגרסאות דומות מאוד זו לזו, אם כי בשיר היידי מדובר על סביבון העשוי עופרת ובזה האנגלי הסביבון עשוי חרסית (או חרס).

## מילות השיר באנגלית

## מילות השיר ביידיש

## קישורים חיצוניים

* University of Pennsylvania Library: Freedman Collection of Recorded Jewish Music
* My Father’s Songs, By Myron Gordon, Ph.D
* Jacob Kaplan, The Secret History of ‘I Have a Little Dreidel, jewish telegraphic agency’
* Albert Stern, The hidden history of ‘I Have a Little Dreidel’
* Lori Cahan-Simon Ensemble, Vessel of Song: The Music of Mikhl Gelbart
* 
* 
* 

קטגוריה:שירים ביידיש
קטגוריה:שירים באנגלית
קטגוריה:שירי חנוכה
קטגוריה:שירים על צעצועים
לוסיאן לורן

**לוסיאן לורן** (בצרפתית: **Lucien Laurent**; 10 בדצמבר 1907 – 11 באפריל 2005) היה כדורגלן צרפתי, ששיחק בעמדת הקיצוני ימני. הבקיע את השער הראשון בהיסטוריית המונדיאל.

## ביוגרפיה
לורן נולד ב-10 בדצמבר 1907 בסן מור דה פוסה, שבצרפת. אחיו של לורן, ז'אן לורן, היה גם כן כדורגלן והם שיחקו יחדיו במונדיאל 1930 עם נבחרת צרפת. במהלך הקריירה שלו הוא שיחק ב-8 קבוצות שונות ברחבי צרפת כשהגדולות מביניהן הן ראן, שטרסבורג וטולוז.

במונדיאל 1930 עשה לורן היסטוריה בכך שכבש את השער הראשון בהיסטוריית המונדיאל. הוא כבש את השער נגד מקסיקו במשחק הפתיחה של הטורניר, ובסוף המשחק נבחרתו ניצחה 1–4. לאחר משחק זה צרפת הפסידה את שני המשחקים הבאים שלה לארגנטינה וצ'ילה, ובכך סיימה את הטורניר בשלב הבתים. לורן לא שותף במשחק נגד צ'ילה עקב פציעה. את השער השני שלו בנבחרת כבש נגד אנגליה שנה לאחר המונדיאל, והוא סיים את הקריירה הבינלאומית שלו בשנת 1935. בסך הוא ערך 10 הופעות בנבחרת צרפת בהן כבש 2 שערים בין השנים 1930–1935.

במהלך מלחמת העולם השנייה הצטרף לורן לכוחות הצרפתיים, אך בילה במשך כ-3 שנים כאסיר מלחמה בסקסוניה, לפני ששוחרר בשנת 1943. לאחר שחרורו שיחק במשך שנתיים נוספות בקבוצה Racing Besancon לפני שפרש בשנת 1946. הוא היה השחקן היחידי מבין שחקני נבחרתו שזכה לראות את צרפת מניפה את גביע העולם הראשון שלה בשנת 1998. ב-11 באפריל 2005 נפטר לורן בגיל 97 בבזאנסון שבצרפת.

## קישורים חיצוניים

קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני סושו
קטגוריה:כדורגלני סטאד רן
קטגוריה:כדורגלני שטרסבורג
קטגוריה:כדורגלני טולוז
קטגוריה:אנשי צבא צרפתים במלחמת העולם השנייה
קטגוריה:צרפתים שנשבו במלחמת העולם השנייה
קטגוריה:צרפתים שנולדו ב-1907
קטגוריה:צרפתים שנפטרו ב-2005
רונית דרור

**רונית דרור** (נולדה ב-21 בינואר 1967) היא ד"ר לעבודה סוציאלית ופעילה חברתית בנושאי שוויון מגדרי בתחומי הגירושין וההורות, אלימות במשפחה וניכור הורי. מייסדת שותפה של עמותת לצדכם למען גברים נפגעי אלימות, ואבות גרושים הסובלים מתלונות שווא, ניכור הורי, ואלימות.

## ביוגרפיה
דרור נולדה וגדלה בעיר צפת כרונית חורי והיא אם לשני בנים.

ב-1990 סיימה את לימודי התואר הראשון בחוג לעבודה סוציאלית באוניברסיטת חיפה. ב-2003 סיימה לימודי תואר שני בחוג לחינוך, בהתמחות בטיפול וייעוץ באומנויות וביבליותרפיה. ב-2014 סיימה לימודי תואר שני נוסף בהצטיינות במגמה הקלינית בחוג לעבודה סוציאלית בחיפה, וב-2018 סיימה את הדוקטורט בחוג לעבודה סוציאלית באוניברסיטת חיפה.

בשנת 1993 הקימה וריכזה מועדון לנפגעי נפש של עמותת אנוש. במהלך השנים 1995–2006 הקימה וניהלה את המרכז לטיפול בנפגעי אלכוהול והימורים של עמותת אפש"ר, ולאחר מכן כיהנה כנציגת הציבור בוועדות שחרורים של משרד המשפטים, ועסקה בהנחיית קבוצות תמיכה ובטיפול פרטני במשרד הביטחון.

מרצה עמית באוניברסיטת חיפה ובמכללת ספיר ובעלת קליניקה פרטית.

## פעילות ציבורית
דרור פעילה חברתית ופוליטית. היא מתראיינת וכותבת במדיה הכתובה והאלקטרונית. מופיעה בוועדות הכנסת ונושאת הרצאות בכנסים בישראל ומחוצה לה. פעילותה מתרכזת בנושאים: אלימות במשפחה, שוויון מגדרי בתחומי הגירושין וההורות, סיוע לגברים במצבי משבר בגירושין, גברים נפגעי אלימות, ניכור הורי, אובדנות של אבות גרושים, תמיכה בעובדות המין ובביטול חוק ההפללה, וכחברת הנהלת ‘הפורום לחוסן צה”ל’, היא בעד שירות נשים בצה"ל אבל מעלה למודעות את הסכנות הפיזיות עבור נשים בשילובם בתפקידים קרביים בצה"ל. התמודדה מטעם מפלגת זהות לכנסת ה-21, בחירות בהן המפלגה לא עברה את אחוז החסימה, ולכנסת ה-22, בהן המפלגה נרשמה להתמודדות אך פרשה לפני הבחירות.

## כתיבה לילדים
ב-2015 הוציאה דרור לאור ספר ילדים מאויר, בשם: 'סיפור קטן על ילד גדול', המתאר התמודדות של גיבור הסיפור עם בעיות דימוי גוף ומשקל מול תגובות הסביבה, ועל רגשות כמו בושה, כאב וחוסר ביטחון שהפכו לקבלה עצמית.

## קישורים חיצוניים

* רונית דרור באתר גוגל סקולר

* עמותת לצדכם - אתר העמותה
* 
* 
* 
* ראיון על תופעת הניכור ההורי - לרדיו גליל עליון בתוכניתו של הרצל בן אשר - בעקבות הכנס האקדמי בנושא במכללת תל חי. 25.04.2018
* ראיון בנושא תלונות השווא בגירושין בקונפליקט גבוה - ריאיון לתוכנית עושים סדר עם גל גבאי. 09.08.2017

## הערות שוליים

קטגוריה:פעילות פוליטיות ישראליות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרות אוניברסיטת חיפה: עבודה סוציאלית
קטגוריה:בוגרי אוניברסיטת חיפה: עבודה סוציאלית
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:פעילי מפלגת זהות
קטגוריה:פעילות מפלגת זהות
קטגוריה:ישראליות שנולדו ב-1967
קטגוריה:ישראלים שנולדו ב-1967
לפני שהכרתי אותך

"**לפני שהכרתי אותך**" הוא סינגל, שהוקלט על ידי הזמרת-יוצרת הישראלית נסרין קדרי. השיר יצא לאור ב-22 בדצמבר 2019, כסינגל שלא מתוך אלבום, על ידי חברת התקליטים הישראלית ליאם הפקות. שיר זה יצא כחלק מקידום מהופעתה של קדרי היכל מנורה מבטחים, שעתידה להתקיים ב-28 בינואר 2020.

## רקע וכתיבה
השיר שנכתב על ידי הצמד המלחינים והמפיקים הישראלים דולב רם ופן חזות. השיר זכה לסיקור ברדיו קליל לים התיכון.

בסמוך לצאתו כסינגל עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי לירן סגל, והועלה לערוץ היוטיוב של קדרי ב-22 בדצמבר 2019, בסמוך לצאתו כסינגל.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי נסרין קדרי
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
ז'אן פייר ברדה

**ז'אן פייר ברדה** (נולד ב-7 במרץ 1965) הוא זמר, שחקן, מאפר ומעצב שיער ישראלי-שוודי. היה חבר בלהקת ארמי אוף לאברז.

## ביוגרפיה
ברדה נולד בפריז, צרפת. אביו ממוצא יהודי-אלג'יראי. בגיל שבע עבר עם משפחתו לסטוקהולם, שוודיה. בגיל 16 יצא מהארון. בשנת 2015 עלה לישראל. הוא מתגורר בתל אביב ועוסק בעיצוב שיער.

## קריירה
### מוזיקה
ברדה החל לעבוד עם אלכסנדר בראד, כחלק מההרכב בשם Barbie. הוא כינה עצמו בשם "פארוק", אך חזר לשמו האמיתי כאשר ההרכב התפתח לארמי אוף לאברס. ברדה היה חבר בלהקה בכל תקופת קיומה. בנוסף השתתף בסרטים. הוא ידוע כיום כאמן איפור ועיצוב שיער.

### תיאטרון
* Min Mamma Herr Albin (גרסה שוודית ל"כלוב העליזים)" (1995)

### קולנוע
* House of Angels: The Second Summer (בתפקיד עצמו) 1994
* Livet är en schlager (בתפקיד עצמו) 2000
* Once in a Lifetime (בתפקיד עצמו) 2000

## קישורים חיצוניים

* 

* ליאור ורוצלבסקי, עושה צבא: כך הפך כוכב "ארמי אוף לאברס" לישראלי גאה, באתר החדשות 13, 1 באוקטובר 2018

## הערות שוליים

קטגוריה:זמרים שוודים
קטגוריה:זמרים להט"בים ישראלים
קטגוריה:מאפרים
קטגוריה:עולים בשנות ה-2010
קטגוריה:מהגרים מצרפת לשוודיה
קטגוריה:משתתפי מלודיפסטיבלן 2013
קטגוריה:ישראלים שנולדו ב-1965
My Promised Land

**My Promised Land** (הארץ המובטחת שלי) הוא אלבום הסולו של הגיטריסט זיו תמרי. האלבום הוקלט בין השנים 2016 ל-2018 ויצא לאור בשנת 2018. האלבום היה מועמד לפרס הגראמי בקטגוריית "אלבום מוזיקת העולם הטוב ביותר" אך לא עלה לחמישייה הסופית.

האלבום הוא אינסטרומנטלי ברובו ומאופין בסגנון רוק מתקדם ורוק אקזוטי המנוגן בכלי נגינה שונים ומגוונים. כל רצועה באלבום מספרת על אזור מסוים בארץ ישראל והרגשתו של זיו אליה.

הרעיון לכתיבת האלבום נוצר במהלך טיול בצפון הארץ אחרי מספר שנים בהם זיו לא היה בארץ וסייר במקומות בהם חי במהלך לימודיו בצפון. אז נכתב השיר Back To The North.

לפני יציאת האלבום יצא מיני אלבום (EP) בשם (ארץ עתיקה) Ancient Land אשר כלל ארבעה שירים מתוך האלבום עם עיבוד ומיקס מעט שונים. המיני אלבום יצא על מנת לקדם מסע הופעות באירופה.

## רשימת רצועות
כל המילים והלחנים: זיו תמרי

# "ארץ עתיקה" Ancient Land" (3:45)"
# "הדרך הנבטית" Nabataean Trail" (2:48)"
# "מתחת לפני הים" Below Sea Level" (3:02)"
# "בחזרה לצפון" Back To The North" (4:35)"
# "רחובות ישנים" Old Streets" (3:37)"
# "קדושה" Holy" (3:23)"
# "אבנים" Stones" (4:07)"
# "332 לפני הספירה" 332BC" (3:17)"
# "חומוס ושמחה" Hummus & Happiness" (3:17)"
# "היכן שהנהרות זורמים" Where The River Flows" (3:20)"
# "רוח המדבר" Wind Of The Desert" (3:47)"
# "בית" Home" (5:12)"



## מבצעים
* זיו תמרי - לאוד ספרדי, בנדוריה ספרדית, גיטרה ברזילאית, טימפלה, גיטרה באס, סיניסייזר, מונדול אלג'יראי, עוד, בגלמה, מנדולינה, בנג'ו, בוזוקי, בוזוקי אירי, מנדריולה, בנדולים ברזילאי, בוראן, סיטאר, לאוטר מרוקאי, טרס קובני, ויולה דה פאדו, סטאר פרסי, טאר, מנדולינה אוקטבה, בללייקה, דומרה, קובזה, בוגאריה סרבית, גיטרה פורטוגזית, גיטרת רזונייטור, לאפ סטיל, דומברה, גיטרה אקוסטית, קווקיניו, ויולה אמרנטינה וכלי הקשה.
* דרור לוקץ' - שירה (Stones)
* אריאל נחום - שירה (Home)
* ארז שימיאוביץ' - שירה (Back to the North)
* ג'ינו אריאלי - גיטרה בס
* אורן זיו - גיטרה בס
* מתן יעקב - קונטרה בס
* קובי סאנדהאוס - פסנתר, קלידים, המונד, וורליצר
* אבי יפרח - גיטרה בס
* אור ארגש - תופים
* יואב ויינברג - תופים
* יואב קונסקר - תופים
* שי יובל - כלי הקשה
* יואב דגן - סקסופון
* מיכל ברקוביץ' - כינור, ויולה, צ'לו
* טללית - צ'לו
* הדר תלם - קולות
* מורן ביטון - קולות
* עדי טיטלמן - חליל אירי
* מאיה קנולר - נבל אירי
* דניאלה סאסי - חליל צד וחליל נאי
* עופר דדון - שופר
* מקהלת בית הספר בן צבי, פתח תקווה
* הילה פלמון- קמנצ'ה
* יאנוש הורביץ - אקורדיון
* איתם בן יעקב - טאר

## הפקה
* זיו תמרי - מוזיקה ולחנים
* ג'ינו אריאלי - מיקס הפקה נוספת
* אולפני Crazy Daisy - מאסטרינג

עטיפת האלבום צולמה על ידי שלי אבידור בפארק אדית וולפסון, תל אביב.

## קישורים חיצוניים
* **My Promised Land** באתר Bandcamp
* האלבום באתר יוטויב.
* 

קטגוריה:אלבומי רוק מתקדם
מכבי בנות עמק חפר

**מכבי בנות עמק חפר** הוא מועדון כדורגל נשים, הכולל קבוצה המשחקת בליגת העל בכדורגל נשים. המועדון נוסד בשנת 2014 על ידי אירית אברהמי שחיפשה מסגרת כדורגל לבנותיה כשחזרה משהות ממושכת בארצות הברית. תחילה הוקמו קבוצות ילדות ונערות ורק בעונת 2017/2018 הוקמה קבוצת בוגרות והצטרפה לליגה הלאומית בכדורגל נשים. בעונתה השנייה הקבוצה סיימה ראשונה ועלתה לליגת העל.

כבר בעונתה הראשונה בליגת העל הפתיעה הקבוצה כשהצליחה לסיים במקום הרביעי ולהעפיל לפלייאוף העליון אך הפלייאוף לא התקיים עקב התפרצות נגיף הקורונה בישראל. את עונת 2020/2021 סיימה הקבוצה במקום השלישי ואף העפילה לגמר גביע המדינה בו הפסידה למ.ס. קריית גת.

ביולי 2021 פורסם כי הקבוצה חתמה על שיתוף פעולה עם קבוצת הנשים של ויאריאל מספרד שבמסגרתו שחקניות מהקבוצה ישחקו בויאריאל ותיפתח בישראל אקדמיה לכדורגל עבור נערות וילדות.
## תארים
* **אליפות הליגה הלאומית**: 1
** 2018/2019

## קישורים חיצוניים
* 
* 
* בנות עמק חפר אלופות המדינה בכדורגל! באתר המועצה המקומית
* בועטות במוסכמות באתר כוכב - רשת עיתונות מקומית

## הערות שוליים

קטגוריה:קבוצות כדורגל נשים ישראליות
קטגוריה:מועצה אזורית עמק חפר
בפטיסט (סדרת טלוויזיה)

**בפטיסט** (באנגלית: **Baptiste**) היא סדרת טלוויזיה בריטית, ספין אוף של סדרת הדרמה "הנעדר" עם הדמות המרכזית של הבלש הצרפתי ז'וליאן בפטיסט, בגילומו של צ'קי קריו. חברת Two Brothers Pictures הפיקה את הסדרה, וההפצה הבינלאומית נעשתה בידי חברת All3Media. הסדרה שודרה בערוץ BBC One בפברואר 2019. כותבי הסדרה, התסריטאים ג'ק והארי ויליאמס, כתבו גם את התסריט של הסדרה "הנעדר".

## תקציר עלילה
הסדרה משתמשת באחת הדמויות המרכזיות מסדרת הטלוויזיה "הנעדר", הבלש ז'וליאן בפטיסט בגילומו של צ'קי קריו. אשתו של בפטיסט ובתו מגולמים על ידי אותן שחקניות שהופיעו בסדרה "הנעדר". כל שאר השחקנים והדמויות בסדרה הם חדשים בסיפור העלילה הזה.

אחר שעבר ניתוח להסרת גידול במוחו, ז'וליאן בפטיסט טוען שהוא אינו האיש שהיה. הבוס שלו משכנע אותו לעזור למשטרת הולנד בחיפוש אחר עובדת מין נעדרת באמסטרדם. בפטיסט פוגש את אדוארד (טום הולנדר) הדוד של הנערה הנעדרת. אבל לא הכל כפי שהוא נראה עם אדוארד. בהמשך הוא פוגש את קים פוגל (טליסיה גרסיה) שהיה לה בעבר קשר לפושע קונסטנטין (Alec Secăreanu), ממוצא רומני שנראה בתחילת הסדרה רוצח אדם ומבתר את גופתו.

## צוות השחקנים
* צ'קי קריו – ז'וליאן בפטיסט
* טום הולנדר – אדוארד סטרטון
* ג'סיקה ריין – ג'נבייב טיילור
* קלייר קלבריית' – קלייר
* טליסה גרסיה – קים פוגל (בעבר דרגומיר זלינקו)
* טריסטן גראבל – גרג
* אנסטסיה היל – סיליה בפטיסט
* אנה פרוחניאק – נטלי רוז
* ברברה סראפיאן – מרתה הורצ'נר
* אלק סקריאנו – קונסטנטין
* ניקולס וודסון – פיטר
* בוריס ואן סוורן – נילס הורצ'נר
* איסם דאקה – מאבטח

## פרקים

## הפקה
באפריל 2018 הכריזו ב-BBC על הפקת סדרת ספין אוף לסדרה המצליחה "הנעדר", שנועדה לשידור ב-2019.

עיקר העלילה מתרחשת באמסטרדם שבהולנד. חלק מצילומי החוץ נערכו שם, אבל צילומים אחרים נערכו באנטוורפן ובגנט שבבלגיה. סצנות אחדות צולמו בדיל, קינגסטון, רמסגייט וסנדוויץ' שבמחוז קנט באנגליה. סצנות בבתי קפה צולמו באמסטרדם.

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות ספין-אוף
קטגוריה:סדרות טלוויזיה על נעדרים
יחסי ירדן–צרפת

[ממוזער|שגרירות ירדן ב[ניי-סיר-סן, בפרוורי פריז שבצרפת.]]
**יחסי ירדן–צרפת** הם היחסים הדו-צדדיים בין הממלכה הירדנית ההאשמית והרפובליקה הצרפתית.

## שיתוף פעולה כלכלי
סוכנות הפיתוח הצרפתית שוהה בירדן מאז פרויקטים שנערכו בשנת 2006, ותומכת בנושאים הקשורים במים, אנרגיה ותחבורה. צרפת תומכת ביצירת מקומות עבודה בירדן, למשל בתחום ניהול הפסולת. מבחינת ההשקעות, צרפת עומדת מאחורי מדינות המפרץ, אך בשווה לארצות הברית, ומשקיעה בעיקר בתחום הטלקומוניקציה.

## שיתוף פעולה תרבותי
המכון הצרפתי של המזרח הקרוב, כעת בעמאן, עורך מחקר ארכאולוגי של מטעם צרפת וירדן. לפיכך, צרפת שלחה משימה ארכאולוגית לפטרה לחקר מנהגיהם הדתיים של הנבטים.

המשלחת הצרפתית בעמאן מחזקת את שיתוף הפעולה החינוכי והתרבותי בין שתי המדינות.

מכללת סאל עמאן והתיכון סנט ג'וזף דו לווקידי בנאנט מחזקים את שיתוף הפעולה החינוכי והתרבותי בין המדינות מאז 2014, על ידי הקמת חילופי סטודנטים שנתיים הדדיים.

## שיתוף פעולה פוליטי
לצרפת וירדן דעות דומות בנושאים בינלאומיים רבים, כגון הסכסוך הישראלי-פלסטיני, המלחמה בטרור ומלחמת האזרחים בסוריה.

## נציגויות דיפלומטיות
ירדן מחזיקה בצרפת שגרירות בפריז בלבד, וכן צרפת מחזיקה בירדן שגרירות בעמאן בלבד.

## קישורים חיצוניים

*
Shaj

"**Shaj**" (בעברית: "**לצעוק**") בגרסתו האנגלית "**Fall From The Sky**" (בעברית: "**נפילה מהשמיים**") הוא שיר באלבנית, שנכתב והולחן על ידי דראקו דימיטרוב, לזר צבטקוסקי ולינדון ברישה ובוצע על ידי ארילנה ארה. השיר היה אמור לייצג את אלבניה באירוויזיון 2020 ברוטרדם, הולנד, לאחר שזכה במקום הראשון ב"פסטיבלי אי קנגס" ה-58, תחרות הזמר הלאומית והגדולה באלבניה, אך בעקבות התפשטות נגיף הקורונה בעולם הוחלט לבטל את אירוויזיון 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי אלבניה באירוויזיון
קטגוריה:בלדות משנות ה-2020
פורום (מרכז קניות)

**פורום** (באנגלית: **Forum**) הוא מרכז קניות הממוקם בהלסינקי, פינלנד, אשר נפתח בשנת 1985 וממוקם בין הרחובות מנרהיימינטיה, סימונקאטו, איירינקאטו וקאלוונקאטו.

בניין פורום המקורי ממוקם בפינת מנרהיימינטיה וסימונקאטו, ובהמשך הורחב מרכז הקניות באופן משמעותי.

מרכז הקניות כולל חניון תת-קרקעי, המחבר את המרכז למקומות אחרים באזור, בהם החנות סטוקמן.

פורום אף מהווה מרכז עסקים אזורי, ובין היתר מכיל מוזיאון אמנות ליצירותיו של עמוס אנדרסון בבעלות פרטית, וכן מרכז לרפואה ולבריאות השיניים.

הפורום הוא מרכז הקניות היחיד בבעלות פרטית באזור הבירה הפינית. במרכז הקניות קיימת דו-לשוניות, מכיוון שהוא בבעלות ארגונים פיניים ושוודיים, ובמיוחד הפירינגן קונסטסמונדט, שהוקמה בשנת 1940 על ידי עמוס אנדרסון. הארגון תומך בתרבות ובפרסום הפיני-שוודי, ותורם מענקים המגיעים לסכום של עד 3 מיליון אירו לשנה.

## קישורים חיצוניים

* 

קטגוריה:הלסינקי: מבנים
קטגוריה:פינלנד: תרבות
קטגוריה:מרכזי קניות
ארילנה ארה

**ארילנה ארה** (; נולדה ב-17 ביולי 1998), מוכרת גם בשמה הפרטי בלבד - **ארילנה**, היא זמרת אלבנית, נציגת אלבניה לתחרות האירוויזיון של שנת 2020. ארילנה הייתה אמורה להתמודד באירוויזיון 2020 עם שירה "Shaj" (צעקה) לאחר שנבחרה דרך הקדם האלבני לאירוויזיון - Festivali e Kenges 58, אך אירוויזיון 2020 התבטל בשל מגפת הקורונה.

ארה התפרסמה באלבניה כאשר זכתה בעונה השנייה של ה-X Factor  האלבני בשנת 2013 כאשר הייתה בת 15 בלבד. בפברואר 2014 ארה הוציאה לאור את סינגל הבכורה שלה "Aeroplan", אשר זכה להצלחה גדולה באלבניה. ב־2016 זכתה במקום השלישי בפסטיבל Kënga Magjike. עד כה הוציאה ארה לאור 17 סינגלים.

ב-2019, היא הייתה שופטת בעונה השלישית של The Voice Kids Albania .

## קישורים חיצוניים

* 

## הערות שוליים

קטגוריה:זמרות אלבניות
קטגוריה:זוכי פסטיבלי אי קנגס
קטגוריה:נציגי אלבניה באירוויזיון
קטגוריה:משתתפי אירוויזיון 2020
קטגוריה:זוכי אקס פקטור
קטגוריה:שופטי The Voice
קטגוריה:שופטות תוכניות מציאות
קטגוריה:זמרים השרים באלבנית
קטגוריה:ילידות 1998
קטגוריה:אלבנים שנולדו ב-1998
הופלופונאוס

**הופלופונאוס** (שם מדעי: *Hoplophoneus*; מילולית: "רוצח חמוש") הוא סוג של טורף ממשפחת הנימרווידיים, שחי מסוף האאוקן עד תחילת האוליגוקן לפני 35 עד 29 מיליון שנה מזמננו. הוא היה אנדמי לאמריקה הצפונית ומאובניו תוארו לראשונה בידי החוקר אדוארד דרינקר קופ ב-1874.
## מאפיינים
ההופלופונאוס היה טורף דמוי חתול בעל שיני חרב בלסתותיו שהיה גדול מאוד ביחס למשפחתו. הוא היה דומה במראהו לנמר, אף שלא היה חתול אמיתי והיה בעל גפיים קצרות יותר, לסת ארוכה יותר וניבים בולטים ומעוקלים כלפי מטה שצמחו מהלסת העליונה. הניבים היו מעוצבים לדקירת טרף עם מערכת שיניים חותכות לאורך הלסת שעוצבו לחיתוך ושיסוע. הוא הגיע עד אורך 1.3 מטרים ומשקל של 160 קילוגרם. המאובנים שלו מזכירים את אלה של האאוסמילוס ויש שמעריכים שהם שייכים לאותו הסוג.

בדיקה שנערכה על מאובנים של הופלופונאוס מדקוטה הדרומית מראים סימני דקירה חדים בגולגולת, אשר נגרמו ממאבק עם הופלופונאוס אחר. עם זאת הפציעה החלימה, כך שייתכן שאולי קרבות ההופלופונאוסים היו שכיחים והתבצעו בעזרת הניבים האימתניים ויעד ההתקפה היה אחורי הגולגולת ופתחי העיניים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1874
קטגוריה:טקסונים שתוארו בידי אדוארד דרינקר קופ
קטגוריה:טורפים שחיו בפלאוגן
קטגוריה:יונקים שחיו באוליגוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:נימרווידיים
קטגוריה:מאובני טקסונים שתוארו ב-1874
כשהשלג יורד

**כשהשלג יורד** (באנגלית: **Let It Snow**) הוא סרט קומדיה רומנטית אמריקאי של Netflix, לחג המולד. הסרט מבוסס על ספר בעל אותו שם. הוא עלה לשירות ההזרמה של נטפליקס ב-8 בנובמבר 2019.

## עלילה
בערב חג המולד, בעיר קטנה מושלגת בצפון ארצות הברית, חבורת נערים עוסקת בתקוות ובאהבות לקראת השנה החדשה, ומתמודדת עם אתגרים שונים.

## שחקנים
* איזבלה מרסד – ג'ולי, המתלבטת האם להישאר בעיר ולסייע לאימה החולה או לנסוע לאוניברסיטה
* שמיק מור – סטיוארט, כוכב פופ צעיר
* קירנן שיפקה – אנג'י, "הדוכסית"
* אודיה רש – אדי, חברתה הפרנואידית של דורי
* ליב הווסון – דורי, לסבית המאוהבת בקרי, מעודדת שעדיין לא יצאה מהארון
* מיטשל הופ – טובין, מאוהב בסתר באנג'י
* ג'ייקוב בטלון – קון, די ג'יי ועמית לעבודה של דורי
* מת'יו נוסקה – ג'יי פי, החבר מהקולג' של אנג'י
* ג'ואן קיוזאק – עובדת עירייה האחראית על חילוץ ופילוס שלג
* דארסי קארדן – קירה, היח"צנית של סטיוארט
* מייסון גודינג – ג'ב
* מיילס רובינס – בילי
* ברייר נולט – ליסה.

## הפקה
בספטמבר 2014 הודיעה חברת סרטי יוניברסל כי תוציא סרט המבוסס על הרומן "Let It Snow: Three Holiday Romances".

במרץ 2016 הוכרז כי במאי הסרט יהיה לוק סנלין. בדצמבר 2018 הוכרז כי זכויות ההפקה וההפצה עברו לנטפליקס, והוא צפוי להשתחרר בנובמבר 2019.

בינואר 2019 לוהקו השחקנים הראשיים לסרט וצילומי הסרט החלו בטורונטו ובערים סמוכות בפברואר 2019.

הסרט עלה לשירות ההזרמה של נטפליקס ב-8 בנובמבר 2019.

## קישורים חיצוניים
* 

## הערות שוליים

קטגוריה:נטפליקס: סרטים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים על זמרים
קטגוריה:סרטים על זמרות
קטגוריה:עיבודים לספרי ג'ון גרין
קטגוריה:סרטים המבוססים על רומנים אמריקאים
יחד באורך

**יַחַד בְּאוֹרְךָ** הוא פיוט לחנוכה שחיבר רבי יהודה הלוי. ורמז שמו באקרוסטיכון השיר - יהודה חזק. הפיוט עוסק בבקשה לגאולה, ומשתמש באור כסמל לה.
## זמן אמירתו
הפיוט הוא פיוט מסוג מאורה שנועד להשתלב בברכת "יוצר אור", הברכה הראשונה טרם קריאת שמע שבתפילת שחרית, משום שהוא עוסק באור וברכת יוצר אור עוסקת אף היא בבריאת האור על ידי אלוהים.

ייתכן שהפיוט נועד במקור להיאמר בשבת חנוכה, משום שהבית האחרון בו מתייחס למנורת המקדש המופיעה בזכריה הנביא הנקראת בהפטרת שבת חנוכה.

## אמירתו
כיום אין קהילה הנוהגת לומר את הפיוט בשעת התפילה, אך יש קהילות ומסורות הנוהגות לומר את הפיוט בזמן הדלקת נרות חנוכה, לאחר אמירת הפיוט "מעוז צור".

## קישורים חיצוניים
* 
* 
 

קטגוריה:שירי יהודה הלוי
קטגוריה:פיוטים לחנוכה
קטגוריה:חלקי יוצרות
קטגוריה:יצירות עם אקרוסטיכון
ווקסהול פרינס הנרי

**ווקסהול פרינס הנרי** (באנגלית: **Vauxhall Prince Henry** או **Vauxhall C-Type Prince Henry** או **Vauxhall-25hp-Prince-Henry**) היא מכונית ספורט מפוארת מתוצרת יצרנית הרכב **[[ווקסהול מוטורס]]**, אשר יוצרה בין השנים 1911–1915.

דגם "ווקסהול פרינס הנרי" היה קרוי לכבודו של היינריך, נסיך פרוסיה (1862–1929).

ניקולאי השני, קיסר רוסיה רכש 2 יחידות מהדגם "ווקסהול פרינס הנרי". במוסקבה נפתחה סוכנות מכירות של "ווקסהול" שנסגרה בשנת 1918 לאחר מהפכת אוקטובר.

## ממאפייני "ווקסהול פרינס הנרי"

* דגם "ווקסהול פרינס הנרי" היה גרסה משופרת של דגם "Vauxhall A-Type"  (היה קרוי "Vauxhall 20 h.p") שיוצר בין השנים 1908–1915.
* מכונית ספורט פתוחה.
* 2–4 מושבים.
* 2 דלתות.
* מנוע קדמי בעל תכנון צילינדר מונובלוק בעל 4 צילינדרים.
* מנוע בנזין.
* סוג הנעה: הנעה אחורית.
* שסתומים: מופעלים מכנית, זה לצד זה, שסתומי צד המופעלים על ידי מוטות דחיפה מגל זיזים הנמוך בגוש.
* מערכת דלק: הצתה על ידי מגנטו במתח גבוה.
* מאייד: יחיד מתוצרת "זניט" .
* מערכת קירור: משאבת מים המונעת על ידי חגורת עור.
* מחיר היחידה עמד על 580 לירה שטרלינג (שנת 1911, בריטניה), 615 לירה שטרלינג (דגם מנוע 4.0 ליטר, שנת 1913, בריטניה).

## תמונות

קובץ: 1914 Vauxhall Prince Henry.jpg| "ווקסהול פרינס הנרי", שנת 1914
קובץ:Vauxhall Beaulieu National Motor Museum 8577414073.jpg | "ווקסהול פרינס הנרי"
קובץ:191? Vauxhall Prince Henry (6318559343).jpg | "ווקסהול פרינס הנרי"
קובץ:1912 Vauxhall Prince Henry interior.jpg | "ווקסהול פרינס הנרי", שנת 1912 - מבט לתא הנהג ולוח מחוונים
קובץ: Vauxhall Prince Henry (29252096192).jpg| "ווקסהול פרינס הנרי"
קובץ:1912 Vauxhall Prince Henry engine.jpg | מנוע "ווקסהול פרינס הנרי", שנת 1912
קובץ:1915 Vauxhall Prince Henry tourer.jpg | "ווקסהול פרינס הנרי", שנת 1915
קובץ:1915 Vauxhall Prince Henry.jpg | "ווקסהול פרינס הנרי", שנת 1915


## ראו גם
* ווקסהול מוטורס

## קישורים חיצוניים

## הערות שוליים

קטגוריה:דגמי מכוניות שהושקו ב-1911
קטגוריה:מכוניות ספורט
קטגוריה:מכוניות קבריולה
פרינס
קטגוריה:מכוניות בריטיות
ג'ייקוב בטלון

**ג'ייקוב בטלון** (באנגלית: **Jacob Batalon**; נולד ב-9 באוקטובר 1996) הוא שחקן אמריקאי. הוא מוכר בעיקר עקב משחקו כחברו הטוב של פיטר פרקר, נד לידס בסרטי "ספיידרמן" של היקום הקולנועי של מארוול.

## ביוגרפיה
בטלון נולד בהונולולו בירת הוואי של ארצות הברית, להורים פיליפינים. לו שבעה אחים-למחצה: שניים מאמו וחמישה מאביו. התחנך במסגרות קתוליות.

לאחר מכן עבר ללמוד את תורת המוזיקה בבמכללה הקהילתית קפיולני, אך לאחר זמן מה עזב את המכללה ועבר ללמוד בקונסרבטוריון לאמנות הדרמה של ניו יורק.

## קריירה
ב-2016 ערך בטלון את הופעת הבכורה הקולנועית שלו בסרט "נורת' וודס".

ב-2017 הצטרף ליקום הקולנועי של מארוול בתור חברו הקרוב של פיטר פארקר (טום הולנד), נד לידס. בדמות זו הוא שיחק בשנת 2017 בסרט "ספיידרמן: השיבה הביתה", בשנת 2018 בסרט "הנוקמים: מלחמת האינסוף" ובשנת 2019 בסרטים "הנוקמים: סוף המשחק" ו"ספיידרמן: רחוק מהבית".

בשנת 2018 שיחק במספר סרטים, ביניהם הדרמה הרומנטית "יום אחרי יום", קומדיית האימה "פסטיבל הדמים" והקומדיה "בננה ספליט".

בשנת 2019 שיחק בקומדיה הרומנטית "כשהשלג יורד" המבוססת על הספר באותו השם. באותה שנה שיחק גם כסנצ'ו פנסה בעיבוד קולנועי לספר "דון קישוט".

בשנת 2021 בטלון המשיך בגילומו של נד לידס בסרט "ספיידרמן: אין דרך הביתה". עבור תפקידו בסרט זה השיל בטלון ממשקלו כ-42 קילוגרמים. בשנת 2026 בטלון צפוי לחזור לתפקיד בסרט ״ספיידרמן: יום חדש לגמרי״, אשר בו לראשונה צפוי להיות קו העלילה החזק ביותר בינו לבין טום הולנד.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא פיליפיני
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1996
אאוגרואידיים

**אאוגרואידיים** (שם מדעי: Eogruidae) היא משפחה של עופות נכחדים מסדרת העגוראים, שחיו בין סוף האאוקן עד הפליוקן, מלפני 40 מיליון שנה עד לפני 3 מיליון שנה ברחבי אירואסיה. עופות אלה היו כבדים ביותר ולא היו מסוגלים לעוף. הם חיו על הקרקע בדומה ליענים מודרניים וגם הגיעו לגודל דומה.

המאובנים של מינים השייכים למשפחה זו נדירים ושבירים. הממצאים מרמזים שעופות אלה השתייכו לסדרת העגוראים והיו קרוביהם של העגוריים, החצוצרנים והארמוס. היו להם רגליים שריריות בעלות שתי אצבעות חזקות בכל רגל, עצמות גפיים קדמיות מנוונות וכמעט שלא נראות וצוואר ארוך. הדמיון ליענים הוא כתוצאה מאבולוציה מתכנסת, אך מבנה הרגל מסגיר את הקרבה לעגוראים.

הם חיו כנראה בערבות הפתוחות של אירואסיה, שם נפוצו מגוון יונקים טורפים ובדומה ליענים נאלצו לפתח תנועה מהירה  כדי לשרוד.

## מיון
*סוג *Eogrus*
*סוג *Sonogrus*
*תת-משפחה Ergilornithinae*
**סוג *Amphipelargus*
**סוג [[ארגילורניס]] (*Ergilornis*)
**סוג *Sinoergilornis*
**סוג *Urmiornis''

## קישורים חיצוניים

קטגוריה:עגוראים
קטגוריה:עופות חסרי יכולת תעופה
קטגוריה:עופות שחיו בפלאוגן
קטגוריה:עופות שחיו בנאוגן
יחסי הממלכה המאוחדת – לבנון

**יחסי הממלכה המאוחדת – לבנון** הם היחסים הדו-צדדיים בין הממלכה המאוחדת ולבנון.

## היסטוריה
### מלחמת העולם הראשונה
בסתיו 1918 כבשו כוחות האימפריה הבריטית את שטחי לבנון, כחלק מהמערכה על סיני וארץ ישראל במלחמת העולם הראשונה, אולם לאחר המלחמה העבירו הבריטים את שטחי לבנון לצרפת, כחלק מהסכם סייקס–פיקו.

### מלחמת העולם השנייה
במהלך מלחמת העולם השנייה הייתה לבנון תחת שלטון צרפת של וישי, אשר שיתף פעולה עם גרמניה הנאצית, ובעקבות כך פלשו כוחות חבר העמים הבריטי לסוריה ולבנון בקיץ 1941, ולאחר כיבושן מסרו אותן לכוחות צרפת החופשית.

### מלחמת לבנון השנייה
במהלך מלחמת לבנון השנייה עמדה בריטניה לצד ישראל וגינתה את פעולות החזבאללה, ואף סיכלה יחד עם גרמניה וצ'כיה ב-1 באוגוסט הצעה של האיחוד האירופי להפסקת אש מיידית, כדי להגן על האינטרסים הישראליים.

## נציגויות דיפלומטיות
בריטניה מחזיקה בלבנון שגרירות בביירות בלבד, ואילו לבנון מחזיקה בבריטניה שגרירות בלונדון בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–לוב

**יחסי גרמניה–לוב** הם היחסים הדו-צדדיים בין גרמניה ולוב. גרמניה מיוצגת בלוב עם שגרירות טריפולי (כרגע סגורה) ומשלחת מדינית בבנגאזי, בעוד לוב מחזיקה שגרירות בברלין (כרגע סגורה). היחסים בין מדינות אלה היו מתוחים בסוף שנות ה-80, בעקבות תקרית הפיצוץ, אבל השתפרו מאז עם יותר ויותר שיתוף פעולה הדוק במיוחד בעניינים כלכליים. עם זאת, במהלך מלחמת האזרחים בלוב (2011), גרמניה תמכה מבחינה פוליטית במועצת המעבר הלאומית, אשר הוכרה כממשלה הלגיטימית של לוב לאחר ניתוק הקשר עם משטרו של מועמר קדאפי.

## היסטוריה
המעורבות הגרמנית בלוב שתחילתה לפחות בעת המערכה במדבר המערבי, כאשר לוב הייתה מושבה של ממלכת איטליה.

משטרו של מועמר קדאפי היה מעורב בפיגוע במועדון לה בל בברלין בשנת 1986. לאחר הפיגוע שלח המשטר הודעות טלקס מלוב לשגרירות לוב בברלין המזרחית לברך אותם על העבודה הטובה. הודעות אלו יורטו על ידי האמריקאים. קדאפי התוודה בפני עוזרו של קאנצר גרמניה על חלקה של לוב בפיגוע וכן בפיצוץ טיסה 103 של פאן אמריקן. לוב הסכימה לשלם 24 מיליון אירו לקורבנות הלא אמרקאיים בפיגוע בדיסקוטק, צעד שהביא לנרמול היחסים בין המדינות.

ב-1997, גרמניה הייתה שותפת הסחר השנייה בחשיבותה של לוב כמו דייוויד א. לונג וברנרד רייך כותבים, "יחסי לוב עם מערב אירופה, במיוחד אלה עם גרמניה, שמקיימת עסקים נרחבים עם לוב, לא היו טובים יותר מאשר קשריה עם ארצות הברית... לוב גם ייצאה נפט גולמי למערב אירופה, בעיקר לגרמניה..."

בשנת 2004, משלחת בראשות סגן שר החוץ גרמני ביקרה בלוב. במהלך הביקור הם נפגשו עם נשיא לוב לדון בקשרים דו-צדדיים ובשיתוף פעולה הדדי. נושא נוסף שנדון היה מוקשים שנטמנו על ידי הצבא הגרמני במהלך מלחמת העולם השנייה. שינחואה דיווחה כי הפגישה הזאת גם הביאה ל"הסכמים על עסקאות גדולות בתחום האנרגיה, סדרנות בתוך מערכת היחסים החדשה בין לוב וגרמניה."

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יפעת עובדיה

**יפעת עובדיה** (נולדה בסביבות 1971) היא יזמית חברתית.  מייסדת ומנכ"לית מיזם "תֵּמָה". לפני כן כיהנה כסגנית יושב ראש ומייסדת קו-אימפקט (co impact) מיזם לקידום תעסוקה בחברה הערבית. הייתה ממקימי עמותת "עולים ביחד". בעקבות פנייה של יוצא אתיופיה פעלה פרו בונו ואף הגישה בג"ץ להקמת אנדרטה לזכר עולי אתיופיה שנספו בדרכם לישראל. בעקבות פעילות זו הוקמה אנדרטה בהר הרצל.

## ביוגרפיה
עובדיה נולדה בבאר שבע להורים ניצולי השואה. היא למדה תואר ראשון במשפטים באוניברסיטת תל אביב. תואר שני למדה באוניברסיטת הרווארד במינהל ציבורי, במסגרת תוכנית קרן וקסנר למנהיגות.

עובדיה שימשה מעל לעשור כעורכת דין מסחרית. הייתה שותפה במשרד עורכי הדין בן ארי פיש בחיפה. בהמשך הייתה מנהלת משותפת וראש מחלקת ליטיגציה אזרחית במשרד עורכות הדין ארנה לין ושות', משרד שלין הקימה עם יפעת עובדיה.

עובדיה הייתה ממייסדי מרכז השופט חיים כהן להגנה משפטית על זכויות אדם, ומשרד אדם עורכי דין, בתפקידה זה שימשה עובדיה כמנהלת המרכז ומחלקת הפרו בונו.

בעקבות פנייה של בחור יוצא אתיופיה שביקש את סיועה לצורך הקמת אנדרטה לזכרם של עולי אתיופיה שנספו בדרכם לישראל, היא פעלה מול מוסדות המדינה, בתמיכת עורכת הדין ארנה לין, ואף הגישה בג״ץ (פרו בונו). כתוצאה מהפעילות הוקמה אנדרטת זיכרון בהר הרצל בירושלים, אנדרטה שבה נפתחים טקסי יום ירושלים בנוכחות נשיא המדינה. לאחר מכן לקחה על עצמה לטפל פרו בונו בפניות רבות של יוצאי אתיופיה. ובהמשך, עזבה את השותפות במשרד עורכי הדין כדי להתמקד ביזמות חברתית, בתחילה בקרב יוצאי אתיופיה.

בשנת 2007 יסדה עובדיה עם אדוה הדר את עמותת "עולים ביחד", בה פעלה לטובת קידום מנהיגות ומצוינות בתעסוקה לאקדמאים יוצאי אתיופיה. היא כיהנה כמנכל"ית העמותה במשך שבע שנים, ולאחר מכן כחברת הוועד המנהל וסגנית יושבת ראש הוועד.

בשנת 2014 הקימה עובדיה, לצד ד"ר סמיר קאסם וחבריהם למחזור בתוכנית וקסנר, את מיזם קו-אימפקט, מיזם לקידום התעסוקה בחברה הערבית, ושילוב הכישרונות הערבים בתעסוקה הולמת בחברות המגזר העסקי והפרטי בישראל. היעד שהציבה לעצמה עובדיה הוא להגיע בשנת 2025 לשותפות רחבה של יהודים וערבים, חוצה מגזרים אשר פועלת יחד באופן מערכתי ואפקטיבי.

בתחילת 2020 הקימה את מיזם תמה ומובילה אותו. מיזם שלהגדרתה ״מקדם שיתוף של כלל חלקי החברה בישראל, על קהילותיה וקבוצות הזהות השונות בה, בדיון מכליל ומעמיק בסוגיית עתיד יחסי ישראל ושכניה הפלסטינים, תוך יצירת ידע ושפה חדשים וקידום מעשים והשפעה״.

בשנים 2022–2023 הייתה יועצת אסטרטגית בכירה לנשיא המדינה, יצחק הרצוג, בנושאי חברה וממשל. מספר חודשים לאחר פרוץ מלחמת חרבות ברזל עזבה עובדיה את תפקידה כדי להתמקד בניהול תמה. היא מכהנת כמנכ״לית העמותה.

## חיים אישיים
יפעת עובדיה נשואה ואם לשלושה. היא מתגוררת בכפר מונש.

## קישורים חיצוניים
* 
## הערות שוליים

קטגוריה:עורכי דין ישראלים
קטגוריה:עורכות דין ישראליות
קטגוריה:מייסדי עמותות ישראלים
קטגוריה:מייסדות עמותות ישראליות
קטגוריה:כפר מונש: אישים
קטגוריה:יועצים ישראלים
קטגוריה:דירקטורים ישראלים
קטגוריה:דירקטוריות ישראליות
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בוגרי תוכנית קרן וקסנר בישראל
קטגוריה:בוגרות תוכנית קרן וקסנר בישראל
קטגוריה:מנכ"לי עמותות
קטגוריה:מנכ"ליות עמותות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:יזמים ישראלים
קטגוריה:יזמות ישראליות
קטגוריה:ישראליות שנולדו במאה ה-20
התיאטרון הורוד

**התיאטרון הורוד** היה תיאטרון בולבאר מסחרי, שפעל בשנים 1964–1967.
ישראל בקר, רפאל שחר ומעצב התפאורה שאול אברהמי נמנו על בעליו. מנחם גולן היה שותף בתיאטרון.

ב-1968 הורשעו שחר ואברהמי בגין אי העברת דמי מס הכנסה, שנוכו מן העובדים, לרשויות המס ונגזרו עליהם נגזרו קנס ושישה חודשי מאסר על-תנאי.

ביוני 1973 הוצא צו פירוק לתיאטרון.

## הצגות

* **[[בואינג בואינג]],** הצגת בכורה: פברואר 1964
** יוצרים: תרגום - ישעיהו בן-פורת, במאי - אלבר בוטבול (מנהל בית הספר לשחקנים של תאטר דה לה ויל), תפאורה - שאול אברהמי
** שחקנים: ברנרד לורנס - עזריה רפפורט, רוברט - רפי שחר, ז'קלין - שפרירה זכאי, ברכה נאמן, זמירה עילם (ייני), ברטה - ג'טה לוקה
** ההצגה עלתה 124 פעמים.
* **[[דירת הרווקים]],** הצגת בכורה: 25 ביולי 1964
** יוצרים: תרגום ועיבוד: רות בת דור (על פי המחזה "Come Blow Your Horn" של ניל סימון), במאי - מנחם גולן, תפאורה - שאול אברהמי
** שחקנים: ג'טה לוקה - האם, יונה אטלס - האב, רפי שחר ושלמה וישינסקי - האחים, ברכה נאמן, זמירה עילם/עליזה כהן
** ההצגה עלתה 235 פעמים.
* **חמש חמש,** הוצג קודם בתיאטרון אוהל, 1957. הצגת בכורה: 21 בפברואר 1965, קולנוע מוגרבי
** יוצרים: במאי - גדעון שמר, תפאורה - דוד שריר, ניהול מוזיקלי - אריה לבנון, כוריאוגרפיה - אהובה ענברי
** שחקנים: ישראל גוריון, ישראל אברהמי, אביבה פז, שלמה ניצן, שאול צור, אתי גרוטס, רונית כץ, גילה גנור, שי דנון, דודיק סמדר, ג'טה לוקה, מרים אוריה, שולמית קפלנסקי, נורית כהן, יונה אטלס, יוסף אוקסנברג, נתן וולפוביץ', יגאל סרי-לוי.
** ההצגה עלתה 13 פעמים.
* **אשתו הצעירה של המפקח גרין**, הצגת בכורה: יולי 1965
** יוצרים: מחזאי - רוברט תומא, תרגום - שפרירה זכאי, במאי - איזידור הרשקוביץ'
** שחקנים: נתן כוגן, ריטה רייש, רפי שחר, יעקב בנאי
* **צחוק הגורל** (הצגת יחיד), הצגת בכורה: אוקטובר 1965
** יוצרים: מחזאי - מנחם תלמי, יגאל מוסינזון, יוסף הייבלום ואפרים קישון, במאי - ישראל בקר, מוזיקה ופזמונים - אלי רובינשטיין
** שחקנית: ג'טה לוקה
* **הזמיר מארץ סין**, הצגת בכורה: דצמבר 1965
** יוצרים: על פי המחזה הזמיר (אנדרסן), במאי - רפי שחר
* **ירמיהו לא רוצה**, הצגת בכורה: אפריל 1966
** יוצרים: מחזה - מישל אנדרה, עיבוד ובימוי - צבי אמיתי
** שחקנים: שלמה וישינסקי, אילנה עדן, אריאל פורמן ועוד
* **[[החייל האמיץ שווייק]]**, הצכת בכורה: 23 בספטמבר 1966
** יוצרים: על פי הספר מאת ירוסלב האשק, תרגום - עמוס קינן, במאי - אברהם ניניו, תפאורה - שאול אברהמי
** שחקנים: שוויק - בומבה צור, כומר - חנן גולדבלט, זישא גולד, ועוד

* **חדר לשניים**, הצגת בכורה: מאי 1967
** יוצרים: מחזאית - עדה בן-נחום (על פי פ. ומפנר), במאי - מישא אשרוב, תפאורה - שאול אברהמי
** שחקנים: יעקב בן סירא, ג'טה לוקה, רונית כץ, יעקב בנאי, ברונקה זלצמן

## קישורים חיצוניים

* ארכיון התיאטרון הורוד באתר הספרייה הלאומית

* 

## הערות שוליים

קטגוריה:תל אביב: היסטוריה
קטגוריה:תל אביב-יפו: תיאטראות
ענת גואטה

**ענת גואטה** (נולדה ב־1967) היא כלכלנית ישראלית, אשר שימשה כיושבת ראש רשות ניירות ערך בין השנים 2018–2023. כיום מכהנת כשותפה וכיו"ר חברת CBS Tech

## ביוגרפיה
גואטה נולדה בנתניה להורים מסורתיים שעלו מלוב. גואטה למדה בבני עקיבא ולאחר מכן עשתה שירות לאומי.
היא בעלת תואר מוסמך במנהל עסקים עם התמחות במימון מהמכללה האקדמית נתניה משנת 2005, ותואר בוגר במדע המדינה ובכלכלה מאוניברסיטת בר-אילן משנת 1993.

## קריירה
בשנים 1993 עד 2005 מילאה גואטה תפקידים שונים בבנק מזרחי טפחות.

בשנת 2005 הובילה גואטה את הקמת אלקו, אשר נסחרת בבורסה לניירות ערך בתל אביב, וכיהנה כמנהלת הכללית של החברה ממועד ההקמה ועד לשנת 2008.

בדצמבר 2010 הייתה שותפה להקמת אנטרופי שירותי מחקר כלכלי, המייעצת למשקיעים מוסדיים בנושאי ממשל תאגידי, הצבעה באסיפות כלליות ופעילות בשוק ההון, וכן כיהנה כמנהלת הכללית של החברה ממועד ההקמה ועד אוגוסט 2017.

במסגרת זו, ייעצה למשקיעים מוסדיים, בנתה מסגרת לשיתוף פעולה עם הגוף המקביל לאנטרופי בארצות הברית (ISS) והובילה פיתוח מדיניות הצבעה בנושאי ממשל תאגידי, מודל לדירוג ממשל תאגידי ומדיניות ניהול חוב.

### יושבת ראש רשות ניירות ערך
ב־3 בינואר 2018 מונתה ענת גואטה על ידי שר האוצר משה כחלון לתפקיד יושבת ראש הרשות לניירות ערך, כמחליפתו של פרופסור שמואל האוזר.

במהלך כהונתה קידמה גואטה מספר מהלכים, ביניהם:

**בנקאות פתוחה ופינטק:** גואטה פעלה לקידום רפורמת בנקאות פתוחה ופיתוח ענף הפינטק בישראל. בתקופתה הונפקו ארבעה רישיונות לחברות פינטק. היא הובילה יחד עם רשות החדשנות את הקמת Sandbox רגולטורי למימון וליווי של חברות טכנולוגיה בתחום הפיננסים.

**טכנולוגיה וחדשנות:** בתקופת גואטה הוטמעה טכנולוגיית בלוקצ'יין במערכת יעל של רשות ניירות ערך. היא מינתה ועדות שעסקו בהשקעות מפוקחות ובפלטפורמות מסחר בנכסים דיגיטליים.

**שוק ההון:** גואטה השלימה את תהליך מכירת מניות הבורסה לניירות ערך בתל אביב במודל משקיעים מבוזר והנפקתה לציבור. היא הובילה ניסיון לצרף את שוק ההון הישראלי למדד MSCI אירופאי, אך המהלך לא צלח.

**גיוון מגדרי:** גואטה הקימה את פורום 35+ להגדלת הגיוון המגדרי בדירקטוריונים של חברות ציבוריות וגופים מפוקחים.

**מבנה ארגוני:** גואטה עדכנה את המבנה הארגוני ברשות, מינתה לראשונה מנכ"ל (עו"ד עודד שפירר), והקימה מחלקת ביקורת רוחבית.

במהלך כהונתה התמודדה עם משבר הקורונה (COVID-19) והעלייה בביקוש להנפקות בבורסה.

גואטה סיימה את תפקידה ב-16 באפריל 2023.

בפברואר 2026 מונתה לדירקטורית במגדל חברה לביטוח.

## הכרה
במהלך כהונתה כיו"ר רשות ניירות ערך, נכללה ענת גואטה במספר רשימות:

מגזין Forbes ישראל דירג אותה ברשימת "50 הנשים המשפיעות" (2019, 2020, 2022). מגזין גלובס כלל את גואטה ברשימת "50 הנשים המשפיעות" (2018, 2021 ו-2022). עיתון TheMarker ציין את גואטה ברשימת "100 האנשים המשפיעים בישראל" (2018, 2019, ו-2021). בנוסף, העיתון כלכליסט ציין את גואטה ברשימת "100 המשפיעים בישראל"

## חיים אישיים
גואטה נשואה ואם לשניים. מתגוררת בנתניה.

## קישורים חיצוניים

* 
* 
* 
* 

## הערות שוליים

קטגוריה:כלכלניות ישראליות
קטגוריה:כלכלנים ישראלים
קטגוריה:יושבי ראש רשות ניירות ערך
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:נתניה: אישים
קטגוריה:ישראליות שנולדו ב-1967
קטגוריה:ישראלים שנולדו ב-1967
ליו-פיג'ו סוג V4C3

**ליו-פיג'ו סוג V4C3** (בצרפתית: **Lion-Peugeot Type V4C3**) היא מכונית קטנה בסגנון "Torpedo"  מתוצרת יצרנית הרכב הצרפתית **Lion-Peugeot**  אשר יוצרה בין השנים 1912–1913 בצרפת.

## ליו-פיג'ו

ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות.

כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères".

בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916.

תרגום "Lion" מצרפתית לעברית: אריה.

## "ליו-פיג'ו סוג V4C3"
* יוצרו 653 יחידות.
* דגם פתוח לחלוטין מלבד שמשה חלון קדמית.
* 3 נוסעים: מלפנים נהג + נוסע, מאחור נוסע בודד.
* מנוע קדמי V4  צילינדרים.
* מנוע בנזין - 1.7 ליטר.
* סוג הנעה: הנעה אחורית.
* מערכת היגוי: משמאל.
* צמיג רזרבי.
* התנעת מנוע באמצעות מנואלה.

## תמונות

קובץ:Peugeot Lion V4C3 3.jpg | "ליו-פיג'ו סוג V4C3"
קובץ:Voiturette Peugeot LION Type V4C3 à Sochaux.JPG | "ליו-פיג'ו סוג V4C3"
קובץ:Peugeot Lion Type V4C3.jpg | "ליו-פיג'ו סוג V4C3"


## ראו גם
* ליו-פיג'ו VC 2
* ליו-פיג'ו סוג V2C2
* ליו-פיג'ו סוג VA

## קישורים חיצוניים

## הערות שוליים

קטגוריה:דגמי מכוניות שהושקו ב-1912
קטגוריה:מכוניות קבריולה
קטגוריה:מכוניות צרפתיות
קטגוריה:ליו-פיג'ו
מכבי חדרה (כדורעף נשים)

**מכבי חדרה** (נקראה בעבר גם: **מנשה/חדרה/עמק חפר**) היא קבוצת כדורעף נשים ישראלית מהעיר חדרה, המשתתפת בליגת העל בכדורעף נשים. בין השנים 2003–2006 הגיעה הקבוצה ארבע פעמים ברציפות לגמר גביע המדינה והפסידה בארבעתם.

## היסטוריה
קבוצת הכדורעף נשים של מכבי חדרה הוקמה בשנת 1999 על ידי ד"ר אריה לוקר, מנכ"ל תיכון חדרה.

בתחילת הדרך הייתה במועדון קבוצה אחת בלבד ששיחקה בליגה הארצית לנשים. בתוך שתי עונות העפילה הקבוצה לליגת העל. בעונה הראשונה בליגת העל אימן את הקבוצה אלכס קפלן. בהמשך הגיע המאמן ייבגני ליפשין ומאז החלה הקבוצה להשתייך בקביעות לחבורת הצמרת והגיעה כמעט בכל עונה עד שלב חצי גמר הפלייאוף.

במסגרת גביע המדינה הגיעה הקבוצה ארבע פעמים ברציפות למעמד הגמר, אך הפסידה בארבעתם לקבוצת הפועל קריית אתא.

בשנת 2008, בעקבות משבר פיננסי וצימצום התמיכה העירונית במועדון, החליטה הנהלת המועדון להוריד את קבוצת הבוגרות לליגה השנייה ולהתרכז בתמיכה וטיפוח מחלקת הנערות והמועדונים הבית ספריים, זאת כדי ליצור עתודה חזקה להמשך הדרך.

במשך שבע עונות שיחקה קבוצת הבוגרות בליגה השנייה, כמעט בכל עונה סיימה במקום המקנה את כרטיס העלייה לליגה הבכירה, אך נאלצה לוותר. בתום עונת 2014/2015 קיבלה הנהלת המועדון החלטה על "מימוש זכות העלייה" לליגת העל והמועדון שב לפעול במתכונת מלאה כשהוא מפעיל קבוצות הישגיות בליגות הבוגרות, בליגות הנוער, שותף לעשייה במועדונים הבית-ספריים ואף החל להרחיב את פעילותו בענף כדורעף חופים.

### אולם ביתי
הקבוצה מארחת את משחקיה הביתיים ב**אולם הספורט של בית הספר למדעים ואומנויות** המכיל 800 מקומות. לעיתים מארחת הקבוצה ב**היכל הספורט בית וואקי** המכיל 300 מקומות, או ב**היכל הספורט [[עין החורש]]** המכיל 600 מקומות ישיבה.

## שחקניות עבר במועדון

## תארים והישגים
* **[[גביע המדינה בכדורעף נשים|גביע המדינה]]:**
** גמר: 2002/2003, 2003/2004, 2004/2005, 2005/2006

## קישורים חיצוניים
* עמוד הקבוצה - באתר איגוד הכדורעף בישראל
* מכבי חדרה בכדורעף - עמוד הפייסבוק הרשמי

חדרה
חדרה
כדורעף